[pic] | ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ |

Βρυξέλλες, 13.9.2007

COM(2007) 527 τελικό

ΠΡΟΣΧΕΔΙΟ ΔΙΟΡΘΩΤΙΚΟΥ ΠΡΟΫΠΟΛΟΓΙΣΜΟΥ ΑΡΙΘ. 6 ΣΤΟΝ ΓΕΝΙΚΟ ΠΡΟΫΠΟΛΟΓΙΣΜΟ ΤΟΥ 2007

ΚΑΤΑΣΤΑΣΗ ΔΑΠΑΝΩΝ ΑΝΑ ΤΜΗΜΑ Τμήμα ΙΙΙ – Επιτροπή

(υποβληθείσα από την Επιτροπή)

ΠΡΟΣΧΕΔΙΟ ΔΙΟΡΘΩΤΙΚΟΥ ΠΡΟΫΠΟΛΟΓΙΣΜΟΥ ΑΡΙΘ. 6 ΣΤΟΝ ΓΕΝΙΚΟ ΠΡΟΫΠΟΛΟΓΙΣΜΟ ΤΟΥ 2007

ΚΑΤΑΣΤΑΣΗ ΔΑΠΑΝΩΝ ΑΝΑ ΤΜΗΜΑΤμήμα ΙΙΙ – Επιτροπή

Έχοντας υπόψη:

- τη συνθήκη για την ίδρυση της Ευρωπαϊκής Κοινότητας, και ιδίως το άρθρο 272,

- τη συνθήκη για την ίδρυση της Ευρωπαϊκής Κοινότητας Ατομικής Ενέργειας, και ιδίως το άρθρο 177,

- τον κανονισμό (EΚ, Ευρατόμ) αριθ. 1605/2002 του Συμβουλίου, της 25ης Ιουνίου 2002, για τη θέσπιση του δημοσιονομικού κανονισμού που εφαρμόζεται στον γενικό προϋπολογισμό των Ευρωπαϊκών Κοινοτήτων[1], όπως τροποποιήθηκε τελευταία από τον κανονισμό (ΕΚ, Ευρατόμ) αριθ. 1995/2006 του Συμβουλίου[2], και ιδίως το άρθρο 37,

Η Ευρωπαϊκή Επιτροπή διαβιβάζει στην αρμόδια για τον προϋπολογισμό αρχή το προσχέδιο διορθωτικού προϋπολογισμού αριθ. 6 στον προϋπολογισμό του 2007 για τους λόγους που αναφέρονται στην αιτιολογική έκθεση.

ΠΙΝΑΚΑΣ ΠΕΡΙΕΧΟΜΕΝΩΝ

1. Εισαγωγή 4

2. Κινητοποίηση του Ταμείου Αλληλεγγύης της ΕΕ 4

2.1 Γερμανία: Καταιγίδα Κύριλλος 5

2.2 Γαλλία (Réunion): Τροπικός κυκλώνας Gamède 6

2.3 Χρηματοδότηση 8

3. Παγκόσμιος Οργανισμός Τελωνείων 9

4. Νομικοί διακανονισμοί 10

4.1 Απόφαση του Πρωτοδικείου 10

4.2 Πολιτική ανταγωνισμού 11

5. Εγκριση της νομοθεσίασ στον τομέα τησ Περιβαλλοντικήσ Πολιτικήσ 11

ΣΥΝΟΠΤΙΚΟΣ ΠΙΝΑΚΑΣ ΑΝΑ ΤΟΜΕΑ ΔΗΜΟΣΙΟΝΟΜΙΚΟΥ ΠΛΑΙΣΙΟΥ 12

ΚΑΤΑΣΤΑΣΗ ΔΑΠΑΝΩΝ ΑΝΑ ΤΜΗΜΑ

Η κατάσταση δαπανών ανά τμήμα διαβιβάζεται χωριστά μέσω του συστήματος SEI-BUD. Η αγγλική απόδοση της κατάστασης δαπανών ανά τμήμα επισυνάπτεται για ενημέρωση με τη μορφή δημοσιονομικού παραρτήματος.

1. Εισαγωγή

Το προσχέδιο διορθωτικού προϋπολογισμού αριθ. 6 στον προϋπολογισμό του 2007 (ΠΣΔΠ 6/2007) καλύπτει τα ακόλουθα σημεία :

- κινητοποίηση του Ταμείου Αλληλεγγύης της Ευρωπαϊκής Ένωσης για ποσό ύψους 172,2 εκατ. ευρώ σε πιστώσεις αναλήψεων υποχρεώσεων σχετικά με μεγάλη καταιγίδα που έπληξε τη Γερμανία τον Ιανουάριο του 2007 και τροπικό κυκλώνα που έπληξε τη Γαλλία (Réunion) τον Φεβρουάριο του 2007. Θα πραγματοποιηθεί αναδιάταξη των αντίστοιχων πιστώσεων πληρωμών.

- δημιουργία ενός νέου άρθρου 14 03 03 του προϋπολογισμού για τη στήριξη των χρηματοδοτικών υποχρεώσεων που απορρέουν από την προσχώρηση των Ευρωπαϊκών Κοινοτήτων στον Παγκόσμιο Οργανισμό Τελωνείων.

- κινητοποίηση νέων κεφαλαίων για ποσό ύψους 35,5 εκατ. ευρώ σε πιστώσεις αναλήψεων υποχρεώσεων στη θέση 26 01 50 07 για την καταβολή αποζημίωσης στους αιτούντες μετά τις τελεσίδικες αποφάσεις του Πρωτοδικείου στις υποθέσεις T-45/01 και T-144/02, Sanders και λοιποί και Eagle και λοιποί κατά Επιτροπής στις 12 Ιουλίου 2007. Θα πραγματοποιηθεί αναδιάταξη των αντίστοιχων πιστώσεων πληρωμών.

- δημιουργία ενός νέου άρθρου του προϋπολογισμού 03 03 02 Αιτήσεις αποζημίωσης που απορρέουν από νομικές διαδικασίες κατά αποφάσεων της Επιτροπής στον τομέα του ανταγωνισμού.

- ένταξη στον προϋπολογισμό του 2007 των αναγκαίων τεχνικών προσαρμογών μετά την έκδοση από το Συμβούλιο της απόφασης 2007/162/ΕΚ για τη θέσπιση χρηματοδοτικού μέσου πολιτικής προστασίας για την περίοδο 2007-2013[3] και έκδοση από το Ευρωπαϊκό Κοινοβούλιο και το Συμβούλιο του κανονισμού (ΕΚ) αριθ. 614/2007 σχετικά με το χρηματοδοτικό μέσο για το περιβάλλον (LIFE+)[4].

Συνοπτικά, οι συνολικές ανάγκες που ζητούνται στο παρόν ΠΔΣΠ 6/2007 ανέρχονται σε 207,7 εκατ. ευρώ σε πρόσθετες αναλήψεις υποχρεώσεων. Το αντίστοιχο ποσό ύψους 207,7 εκατ. ευρώ σε πιστώσεις πληρωμών θα επιδιωχθεί μέσω αναδιάταξης.

2. Κινητοποίηση του Ταμείου Αλληλεγγύης της ΕΕ

Στις 18 Ιανουαρίου, μεγάλη καταιγίδα έπληξε εκτεταμένα τμήματα της κεντρικής Ευρώπης προκαλώντας σοβαρές ζημίες σε αρκετές χώρες. Στις 24 Φεβρουαρίου 2007, ο τροπικός κυκλώνας "Gamède" έπληξε τη νήσο Réunion προκαλώντας σημαντικές ζημίες. Εντός της προθεσμίας των δέκα εβδομάδων που ορίζει το άρθρο 4 του κανονισμού (ΕΚ) αριθ. 2012/2002 του Συμβουλίου[5], η Γερμανία και η Γαλλία υπέβαλαν αίτηση για τη χορήγηση χρηματοδοτικής συνδρομής από το Ταμείο Αλληλεγγύης της ΕΕ σχετικά με τη μεγάλη καταιγίδα και τον τροπικό κυκλώνα αντίστοιχα.

Οι υπηρεσίες της Επιτροπής διεξήγαγαν εμπεριστατωμένη εξέταση των αιτήσεων σύμφωνα με τον κανονισμό (ΕΚ) αριθ. 2012/2002 του Συμβουλίου, και ειδικότερα τα άρθρα 2, 3 και 4.

Tα σημαντικότερα στοιχεία των αξιολογήσεων συνοψίζονται ως εξής:

2.1 Γερμανία: Καταιγίδα Κύριλλος

1. Η αίτηση υποβλήθηκε στην Επιτροπή στις 29 Μαρτίου 2007 εντός της προθεσμίας των 10 εβδομάδων από την καταγραφή της πρώτης ζημίας στις 18 Ιανουαρίου 2007. Η αίτηση ολοκληρώθηκε στις 12 Ιουλίου 2007.

2. Η προέλευση της καταστροφής είναι φυσική. Οι συνολικές άμεσες ζημίες ανέρχονται σε 4.687,3 εκατ. ευρώ. Δεδομένου ότι το ποσό αυτό υπερβαίνει το κατώτατο όριο των 3.267 εκατ. ευρώ (ήτοι 3 δισεκ. ευρώ σε τιμές 2000), η καταστροφή μπορεί να χαρακτηριστεί "μείζων φυσική καταστροφή" και, συνεπώς, εμπίπτει στο κύριο πεδίο εφαρμογής του κανονισμού (ΕΚ) αριθ. 2012/2002. Οι συνολικές άμεσες ζημίες αποτελούν τη βάση υπολογισμού του ύψους της χρηματοδοτικής συνδρομής. Η χρηματοδοτική συνδρομή μπορεί μόνο να χρησιμοποιηθεί για επείγουσες ενέργειες πρώτης ανάγκης σύμφωνα με τον ορισμό του άρθρου 3 του κανονισμού.

3. Σύμφωνα με τις γερμανικές αρχές, η καταιγίδα προκάλεσε σημαντικές απώλειες στα έργα υποδομής (μεταφορές, ηλεκτροδότηση, τηλεπικοινωνίες), τη δασοκομία, τις επιχειρήσεις και τα νοικοκυριά. Οι περισσότερες πληγείσες περιοχές κηρύχθηκαν σε κατάσταση έκτακτης ανάγκης. Η θεομηνία είχε ως άμεση συνέπεια τον θάνατο ένδεκα ανθρώπων. Το οδικό και το σιδηροδρομικό δίκτυο έγιναν απροσπέλαστα λόγω ξεριζωμένων δένδρων και πεσμένων καλωδίων ηλεκτροδότησης, πράγμα που οδήγησε σε πλήρη διακοπή των σιδηροδρομικών δρομολογίων σε ολόκληρη τη Γερμανία και δημιούργησε την ανάγκη εκτεταμένων ενεργειών καθαρισμού. Η θεομηνία προκάλεσε σοβαρές ζημίες σε δάση, όπου καταστράφηκε εν όλω ή εν μέρει έκταση 87.000 εκταρίων προκαλώντας μόνο στη δασοκομία ζημία ύψους 1,9 δισεκ. ευρώ. Η καταστροφή προκάλεσε επίσης σημαντικές άμεσες ζημίες σε νοικοκυριά και επιχειρήσεις, οι οποίες, σύμφωνα με τις εκτιμήσεις του κλάδου των ασφαλίσεων, ανέρχονται σε 2,4 δισεκ. ευρώ. Η αίτηση αναφέρεται αναλυτικά στις ζημίες, και περιλαμβάνει ειδικότερα λεπτομερή περιγραφή των δασικών ζημιών για κάθε ομόσπονδο κρατίδιο. Οι συνολικές άμεσες ζημίες που αναφέρονται στην αίτηση εκτιμώνται από τις γερμανικές αρχές σε 4.748,1 εκατ. ευρώ. Δεδομένου, ωστόσο, ότι οι γερμανικές αρχές δεν μπόρεσαν να αποκλείσουν το ενδεχόμενο οι αναφερόμενες στον κλάδο της ηλεκτροπαραγωγής ζημίες ύψους 60,8 εκατ. ευρώ να έχουν περιληφθεί και στις εκτιμήσεις των ζημιών ιδιωτών εκ μέρους του ασφαλιστικού κλάδου, η Επιτροπή αφαίρεσε από τις συνολικές ζημίες το ποσό των ζημιών για τον κλάδο της ηλεκτρικής ενέργειας ώστε να αποτραπεί η πιθανότητα διπλού υπολογισμού. Ως εκ τούτου, το συνολικό ποσό των άμεσων ζημιών που θα ληφθεί υπόψη από την Επιτροπή ανέρχεται σε 4.687,3 εκατ. ευρώ

4. Το κόστος των επειγουσών ενεργειών πρώτης ανάγκης που είναι επιλέξιμες δυνάμει του άρθρου 3 παράγραφος 2 του κανονισμού (ΕΚ) αριθ. 2012/2002 υπολογίστηκε από τις γερμανικές αρχές σε 1.025 εκατ. ευρώ και αναλύθηκε κατά κατηγορία ενεργειών. Το μεγαλύτερο μέρος των επιχειρήσεων αφορά ενέργειες καθαρισμού στην πληγείσα από τη θεομηνία περιοχή, καθώς και την άμεση αποκατάσταση της λειτουργίας των υποδομών μεταφορών. Βάσει των στοιχείων που υπέβαλαν οι γερμανικές αρχές, καθίσταται προφανές ότι το πραγματικό κόστος των επιλέξιμων ενεργειών υπερβαίνει μακράν το ποσό πιθανής επιχορήγησης από το Ταμείο Αλληλεγγύης. Το είδος των ενεργειών που πρόκειται πραγματικά να χρηματοδοτηθούν από το Ταμείο θα προσδιοριστεί σαφώς στη συμφωνία εφαρμογής.

5. Πέραν της ενίσχυσης από το Ταμείο Αλληλεγγύης, οι γερμανικές αρχές προτίθενται να χρησιμοποιήσουν προγράμματα του Ευρωπαϊκού Γεωργικού Ταμείου Αγροτικής Ανάπτυξης (ΕΓΤΑΑ) (μετά την έγκριση της Επιτροπής) για την αναδάσωση, την αποκατάσταση της οδικής υποδομής και τη λήψη μέτρων δασοπροστασίας.

6. Οι γερμανικές αρχές επιβεβαίωσαν ότι οι επιλέξιμες ενέργειες που αναφέρονται στο σημείο 4 δεν καλύπτονται από ασφαλιστικό φορέα.

Εν κατακλείδι, για τους λόγους που προαναφέρθηκαν, προτείνεται να γίνει δεκτή η αίτηση της Γερμανίας σχετικά με την καταιγίδα του Ιανουαρίου 2007 με τον χαρακτηρισμό της "μείζονος καταστροφής" και να προταθεί η κινητοποίηση του Ταμείου Αλληλεγγύης.

2.2 Γαλλία (Réunion): Τροπικός κυκλώνας Gamède

7. Η αίτηση υποβλήθηκε στην Επιτροπή στις 4 Μαΐου 2007 εντός της προθεσμίας των 10 εβδομάδων από την καταγραφή της πρώτης ζημίας στις 24 Φεβρουαρίου 2007. Τα πιο πρόσφατα πληροφοριακά στοιχεία σχετικά με τα μεγέθη των ζημιών παρελήφθησαν στις 29 Ιουνίου, στις 12 και στις 17 Ιουλίου 2007.

8. Η προέλευση της καταστροφής είναι φυσική. Οι γαλλικές αρχές εκτιμούν τις συνολικές άμεσες ζημίες σε 211,6 εκατ. ευρώ. Το ποσό αυτό αντιστοιχεί στο 0,01% του ΑΕΠ της Γαλλίας και στο 6,5% του συνήθους κατώτατου ορίου που εφαρμόζεται για τη Γαλλία για την κινητοποίηση του Ταμείου Αλληλεγγύης ανερχόμενου σε 3,267 δισεκ. ευρώ (ήτοι 3 δισεκ. ευρώ σε τιμές 2002). Οι συνολικές άμεσες ζημίες αποτελούν τη βάση υπολογισμού του ποσού της χρηματοδοτικής συνδρομής. Η χρηματοδοτική συνδρομή μπορεί μόνο να χρησιμοποιηθεί για επείγουσες ενέργειες πρώτης ανάγκης σύμφωνα με τον ορισμό του άρθρου 3 του κανονισμού.

9. Δεδομένου ότι οι συνολικές ζημίες παραμένουν κάτω από το σύνηθες κατώτατο όριο, η αίτηση βασίζεται στο κριτήριο της αποκαλούμενης «τεράστιας καταστροφής» μιας περιφέρειας το οποίο προβλέπεται στο άρθρο 2 παράγραφος 2 τελευταίο εδάφιο του κανονισμού (ΕΚ) αριθ. 2012/2002 που ορίζει τις προϋποθέσεις κινητοποίησης του Ταμείου Αλληλεγγύης «σε εξαιρετικές περιστάσεις». Βάσει του κριτηρίου αυτού, μια περιοχή μπορεί κατ'εξαίρεση να απολαύει ενίσχυσης από το ταμείο, εφόσον η εν λόγω περιοχή επλήγη από τεράστια καταστροφή, ιδίως φυσική, που έπληξε το μεγαλύτερο μέρος του πληθυσμού της και είχε σοβαρές και μακροχρόνιες επιπτώσεις για τις συνθήκες διαβίωσης και για την οικονομική σταθερότητα της περιοχής. Ο κανονισμός τονίζει ότι θα πρέπει να δίδεται ιδιαίτερο βάρος σε απομακρυσμένες και απομονωμένες περιοχές όπως οι νησιωτικές και οι εξόχως απόμακρες περιοχές, όπως ορίζονται στο άρθρο 299 παράγραφος 2 της συνθήκης.

10. Όπως αναφέρεται στην ετήσια έκθεση για το Ταμείο Αλληλεγγύης (2002-2003), η Επιτροπή εκτιμά ότι, προκειμένου να έχουν νόημα στο εθνικό πλαίσιο τα ειδικά κριτήρια που αφορούν τις περιφερειακές καταστροφές, θα πρέπει να γίνεται διάκριση μεταξύ των σοβαρών περιφερειακών συμβάντων και εκείνων που έχουν απλώς τοπικό χαρακτήρα. Σύμφωνα με την αρχή της επικουρικότητας, τα τελευταία εμπίπτουν στην ευθύνη των εθνικών αρχών, ενώ τα πρώτα μπορούν να κριθούν επιλέξιμα προς χρηματοδότηση βάσει του Ταμείου Αλληλεγγύης.

11. Οι γαλλικές αρχές αιτιολογούν την αίτησή τους επικαλούμενες την ειδική κατάσταση που επικρατεί στη νήσο Réunion, που είναι η πλέον απόμακρη και ταυτόχρονα η πιο πυκνοκατοικημένη εξόχως απομακρυσμένη περιφέρεια της Ένωσης. Υποβάλλονται στοιχεία που αποδεικνύουν ότι λόγω της απομονωμένης γεωγραφικής θέσης της Réunion και της ήδη κρίσιμης κοινωνικοοικονομικής της κατάστασης, ο αντίκτυπος και οι μακροχρόνιες επιπτώσεις των ζημιών που προκάλεσε ο κυκλώνας είναι πολύ σοβαρότερα από ό,τι θα ίσχυε σε διαφορετική περίπτωση.

12. Οι γαλλικές αρχές ανέφεραν σοβαρές ζημίες σε υποδομές, ειδικότερα σε δρόμους, υδροδότηση και τηλεπικοινωνίες (σχεδόν 100 εκατ. ευρώ), καθώς και στη γεωργία και την αλιεία (άνω των 61 εκατ. ευρώ).

13. Σύμφωνα με τις γαλλικές αρχές, η καταστροφή έπληξε - σε διαφορετικό βαθμό - ολόκληρο τον πληθυσμό της νήσου Réunion, δηλ. περίπου 784.000 κατοίκους. 21 από τους 24 δήμους της νήσου κηρύχθηκαν σε κατάσταση έκτακτης ανάγκης ( état de catastrophe naturelle ).

14. Τα αποδεικτικά στοιχεία που υπέβαλαν οι γαλλικές αρχές για να καταδείξουν τις σοβαρές και μακροχρόνιες επιπτώσεις στις συνθήκες διαβίωσης και την οικονομική σταθερότητα της περιοχής βασίζονται κυρίως στα προβλήματα που ανακύπτουν από τις ζημίες που προκλήθηκαν σε ορισμένους σημαντικούς δρόμους, ειδικότερα την καταστροφή μιας γέφυρας στον μοναδικό σημαντικότατο δρόμο που συνδέει τους δύο οικονομικούς πόλους στο βόρειο και το νότιο τμήμα της νήσου. Παρά το γεγονός ότι έχει εν τω μεταξύ τοποθετηθεί μία προσωρινή διάβαση του ποταμού, η πλήρης επισκευή της γέφυρας αναμένεται να διαρκέσει μέχρι το προσεχές έτος. Οι γαλλικές αρχές υποστηρίζουν ότι η επιβράδυνση της κυκλοφορίας στον δρόμο αυτό, για τον οποίο δεν υπάρχουν άλλες εναλλακτικές λύσεις θίγει περίπου 100.000 άτομα (1/3 των εργαζομένων) στην καθημερινή τους μετακίνηση και έχει σοβαρές επιπτώσεις στην οικονομική δραστηριότητα. Οι γαλλικές αρχές αναμένουν ότι το γεγονός αυτό θα επηρεάσει δυσμενώς την απασχόληση και την οικονομική ανάπτυξη, ενώ θα οδηγήσει και στη διακοπή της λειτουργίας ορισμένων ΜΜΕ. Το ποσοστό ανεργίας, το οποίο υπερβαίνει το 29%, είναι ήδη πολύ υψηλό.

15. Εξάλλου, η καταιγίδα οδήγησε σε σημαντικές απώλειες εισοδήματος στον τομέα της αλιείας και ιδίως στον γεωργικό τομέα (ζαχαροκάλαμο και παραγωγή οπωροκηπευτικών), που υπερβαίνουν το 12% του ετήσιου κύκλου εργασιών. Όσον αφορά τον τουρισμό, τα υποβληθέντα αριθμητικά στοιχεία φανερώνουν επιβράδυνση κατά τα τελευταία έτη, κυρίως λόγω της επιδημίας Chicungunya (ενός ιού που μεταδίδεται με τα κουνούπια). Οι συνέπειες του κυκλώνα (ήτοι άμεσες ζημίες στις τουριστικές υποδομές ύψους 3,3 εκατ. ευρώ συν απώλειες εσόδων από ακυρώσεις) αναμένεται να εντείνουν αισθητά αυτή την τάση.

16. Το κόστος των επειγουσών ενεργειών πρώτης ανάγκης που είναι επιλέξιμες δυνάμει του άρθρου 3 παράγραφος 2 του κανονισμού (ΕΚ) αριθ. 2012/2002 εκτιμήθηκε από τις γαλλικές αρχές σε 25 εκατ. ευρώ και κατανεμήθηκε κατά κατηγορία ενεργειών.

17. Η Γαλλία δεν σκοπεύει να προσφύγει σε χρηματοδότηση από άλλα κοινοτικά μέσα για σκοπούς που συνδέονται με τον κυκλώνα. Δεν διατίθενται πλέον χρήματα από τα διαρθρωτικά ταμεία στο πλαίσιο των προγραμμάτων 2000-2006. Δεν διατίθενται ακόμη χρήματα από τη νέα περίοδο 2007-2013.

18. Οι γαλλικές αρχές επιβεβαίωσαν ότι οι επιλέξιμες ενέργειες που αναφέρονται στο σημείο 9 δεν καλύπτονται από ασφαλιστικό φορέα.

Συνεπώς, για τους λόγους που προαναφέρθηκαν, προτείνεται να γίνει δεκτή η αίτηση της Γαλλίας σχετικά με τον τροπικό κυκλώνα Gamède ως "τεράστια περιφερειακή καταστροφή" και να προταθεί η κινητοποίηση του Ταμείου Αλληλεγγύης.

2.3 Χρηματοδότηση

Ο συνολικός ετήσιος προϋπολογισμός του Ταμείου Αλληλεγγύης ανέρχεται σε 1 δισεκατομμύριο ευρώ. Το 2007, έχει ήδη διατεθεί ποσό ύψους 24.370.114 ευρώ για προγενέστερες αιτήσεις, οπότε παραμένει διαθέσιμο ποσό ύψους 975.629.886 ευρώ.

Δεδομένου ότι η αλληλεγγύη ήταν η κύρια αιτιολόγηση για τη δημιουργία του Ταμείου, η Επιτροπή θεωρεί ότι η συνδρομή εκ μέρους του Ταμείου θα πρέπει να γίνεται προοδευτικά. Τούτο σημαίνει ότι, σύμφωνα με την έως τώρα πρακτική, το μέρος των ζημιών που υπερβαίνει το κατώτατο όριο (0,6 % του ΑΕΕ ή 3 δισεκ. ευρώ σε τιμές 2002, ανάλογα με το ποιο είναι το χαμηλότερο ποσό) θα πρέπει να οδηγεί σε μεγαλύτερη ένταση ενίσχυσης σε σχέση με τις ζημίες μέχρι το όριο. Ο συντελεστής που εφαρμοζόταν στο παρελθόν για τον καθορισμό των ποσών για μείζονες καταστροφές είναι 2,5 % επί της συνολικής άμεσης ζημίας έως το κατώτατο όριο, και 6 % πάνω από το όριο. Προτείνεται να εφαρμοστούν οι ίδιοι συντελεστές και στην παρούσα περίπτωση.

Η προτεινόμενη χρηματοδότηση από την Επιτροπή στο πλαίσιο του Ταμείου Αλληλεγγύης βασίζεται στις πληροφορίες που διαβίβασαν οι αιτούσες χώρες και έχει ως εξής:

(ευρώ) |

Άμεση ζημία | Ποσό βασιζόμενο στο 2,5 % | Ποσό βασιζόμενο στο 6 % | Σύνολο προτεινόμενης ενίσχυσης |

Γερμανία, καταιγίδα Κύριλλος | 4 687 300 000 | 81 665 725 | 85 240 260 | 166 905 985 |

Γαλλία/Réunion, κυκλώνας Gamède | 211 600 000 | 5 290 000 | 0 | 5 290 000 |

Σύνολο | 172 195 985 |

Αυτό το ποσό αποζημίωσης θα επιτρέψει να παραμείνει διαθέσιμο τουλάχιστον το 25 % των πόρων του Ταμείου Αλληλεγγύης της Ευρωπαϊκής Ένωσης προκειμένου να καλυφθούν οι ανάγκες που ενδεχομένως θα προκύψουν κατά το τελευταίο τρίμηνο του έτους, όπως προβλέπεται στο άρθρο 4 παράγραφος 2 του κανονισμού (ΕΚ) 2012/2002.

Λαμβάνοντας, ωστόσο, υπόψη τον εντοπισμό πλεονάσματος πιστώσεων στη γραμμή 13 04 01 Ταμείο Συνοχής – ολοκλήρωση προηγούμενων σχεδίων, δεν θα παραστεί ανάγκη νέων πιστώσεων πληρωμών για τη χρηματοδότηση των πληρωμών του Ταμείου Αλληλεγγύης της ΕΕ για τη Γερμανία και τη Γαλλία (Réunion). Συνεπώς, ποσό ύψους 172,2 εκατ. ευρώ θα μπορούσε να διατεθεί από τη γραμμή 13 04 01 προς τη γραμμή 13 06 01 του προϋπολογισμού για την κάλυψη των αντίστοιχων αναγκών που συνδέονται με την κινητοποίηση του Ταμείου Αλληλεγγύης της ΕΕ.

3. Παγκόσμιος Οργανισμός Τελωνείων

Το Συμβούλιο της Ευρωπαϊκής Ένωσης αποφάσισε στις 13 Μαρτίου 2001 ότι η Ευρωπαϊκή Κοινότητα θα πρέπει να επιδιώξει να καταστεί μέλος του Παγκόσμιου Οργανισμού Τελωνείων. Εξουσιοδότησε την Επιτροπή να διαπραγματευθεί με τον Παγκόσμιο Οργανισμό Τελωνείων την προσχώρηση της Ευρωπαϊκής Κοινότητας. Με βάση την εν λόγω απόφαση του Συμβουλίου, η Ευρωπαϊκή Κοινότητα υπέβαλε, τον Απρίλιο του 2001, αίτημα προς τον Παγκόσμιο Οργανισμό Τελωνείων προκειμένου να καταστεί πλήρες μέλος του.

Το ζήτημα της προσχώρησης συζητήθηκε, τον Ιούνιο του 2001, κατά τις συνόδους του συμβουλίου του Παγκόσμιου Οργανισμού Τελωνείων, καθώς και κατά τις επακόλουθες συνεδριάσεις του Παγκόσμιου Οργανισμού Τελωνείων, τον Δεκέμβριο του 2001 και τον Ιούνιο του 2002. Κατόπιν της διενέργειας επαφών σε πολιτικό επίπεδο - το αίτημα υποβλήθηκε εκ νέου κατά τη συνεδρίαση του συμβουλίου του Παγκόσμιου Οργανισμού Τελωνείων, τον Ιούνιο του 2006, και τον Δεκέμβριο του 2006 - το συμβούλιο του Παγκόσμιου Οργανισμού Τελωνείων και εν συνεχεία η επιτροπή χάραξης πολιτικής του Παγκόσμιου Οργανισμού Τελωνείων εξέτασαν τα θέματα νομικής φύσεως, ψηφοφορίας και δημοσιονομικού χαρακτήρα τα οποία άπτονται της προσχώρησης της Ευρωπαϊκής Κοινότητας στον Παγκόσμιο Οργανισμό Τελωνείων.

Επί του παρόντος η Ευρωπαϊκή Κοινότητα συμμετέχει στα όργανα του Παγκόσμιου Οργανισμού Τελωνείων τα οποία έχουν συσταθεί δυνάμει άλλων διεθνών συμβάσεων ή συμφωνιών των οποίων αποτελεί ήδη συμβαλλόμενο μέρος (π.χ. δυνάμει της συμφωνίας για τη δασμολογητέα αξία, του εναρμονισμένου συστήματος, της αναθεωρημένης σύμβασης του Κυότο, κλπ). Όσον αφορά τα λοιπά όργανα και συνεδριάσεις, η Κοινότητα δύναται να συμμετέχει μόνο με την ιδιότητα του παρατηρητή και, σε ορισμένες περιπτώσεις, απαιτείται ειδική πρόσκληση (π.χ. σε συνεδριάσεις της επιτροπής χάραξης πολιτικής). Ως μέλος του ΠΟΤ, η Ευρωπαϊκή Κοινότητα θα αποκτήσει το δικαίωμα να συμμετέχει πλήρως σε όλα τα όργανα του Παγκόσμιου Οργανισμού Τελωνείων στα οποία η συμμετοχή είναι ανοικτή σε όλα τα μέλη, καθώς και να εκλέγεται στα όργανα του ΠΟΤ στα οποία τα μέλη εκλέγονται.

Η Ευρωπαϊκή Κοινότητα θα καταβάλλει ετήσια εισφορά στον Παγκόσμιο Οργανισμό Τελωνείων για την ενίσχυση του έργου του οργανισμού και την κάλυψη πρόσθετων διοικητικών εξόδων. Το ύψος της εισφοράς της Ευρωπαϊκής Κοινότητας θα είναι τέτοιο ώστε οι συνδυασμένες εισφορές της Ευρωπαϊκής Κοινότητας και των κρατών μελών της στον Παγκόσμιο Οργανισμό Τελωνείων να αντικατοπτρίζουν το βάρος και τη σπουδαιότητα της Ευρωπαϊκής Κοινότητας στο διεθνές εμπόριο και σε τελωνειακά ζητήματα.

Στις 19 Ιουνίου 2007, το Συμβούλιο έλαβε την απόφαση να ασκεί η Ευρωπαϊκή Κοινότητα, προσωρινά, τα ίδια δικαιώματα και υποχρεώσεις με τα μέλη του Παγκόσμιου Οργανισμού Τελωνείων. Το ετήσιο συμβούλιο του Παγκόσμιου Οργανισμού Τελωνείων της 29ης Ιουνίου 2007 ενέκρινε την απόφαση τροποποίησης της σύμβασης περί συστάσεως Συμβουλίου Τελωνειακής Συνεργασίας προκειμένου να είναι δυνατή η προσχώρηση τελωνειακών και οικονομικών ενώσεων, μεταξύ άλλων και της Ευρωπαϊκής Κοινότητας.

Προτείνεται η δημιουργία του ακόλουθου νέου άρθρου του προϋπολογισμού: 14 03 03 – Προσχώρηση σε διεθνείς οργανισμούς στον τομέα των τελωνείων και της φορολογίας, με τηv έvδειξη "πρoς υπόμvηση" ("p.m."). Η χρηματοδοτική υποχρέωση που απορρέει από την προσχώρηση της Ευρωπαϊκής Κοινότητας στον Παγκόσμιο Οργανισμό Τελωνείων από την 1η Ιουλίου 2007 για ένα εξάμηνο εκτιμάται σε 0,5 εκατ. ευρώ. Το ποσό αυτό θα διατεθεί μέσω εσωτερικής μεταφοράς .

4. Νομικοί διακανονισμοί

4.1 Απόφαση του Πρωτοδικείου

Στις 12 Ιουλίου 2007, το Πρωτοδικείο εξέδωσε τελεσίδικες αποφάσεις στις υποθέσεις T-45/01 και T-144/02, Sanders και λοιποί, και Eagle και λοιποί κατά Επιτροπής. Οι δύο αποφάσεις επιβάλλουν στην Επιτροπή να καταβάλει αποζημιώσεις σημαντικού ύψους σε 100 και πλέον προσφεύγοντες, πρώην συμβασιούχους της κοινής επιχείρησης JET οι οποίοι είχαν απαιτήσει αποζημίωση επειδή δεν προσλήφθηκαν ως προσωπικό της Ευρατόμ. Πρόκειται για τις τελεσίδικες αποφάσεις μετά τις παρεμπίπτουσες αποφάσεις του 2004, οι οποίες επιβεβαίωσαν κατ'αρχήν τις απαιτήσεις των προσφευγόντων, αλλά τις περιόρισαν σε πέντε έτη, μετά την επιχειρηματολογία της Επιτροπής.

Οι αποφάσεις διέταξαν τους αντιδίκους να επιδιώξουν συμφωνία σχετικά με το ύψος των ποσών. Το Πρωτοδικείο απεφάνθη εν συνεχεία επί των τελευταίων θεμάτων για τα οποία δεν υπήρξε συμφωνία μεταξύ των αντιδίκων. Συνάγεται ότι το Πρωτοδικείο αποδέχεται τις απαιτήσεις των αιτούντων για αποζημίωση, όπως υπολογίστηκαν μετά τις παρεμπίπτουσες αποφάσεις, για την πενταετή περίοδο που ορίζεται βάσει των αποφάσεων εκείνων. Αν και η Επιτροπή έχει ακόμη τη δυνατότητα να ασκήσει έφεση, η έφεση αυτή δεν θα είχε ανασταλτικό αποτέλεσμα και η Επιτροπή θα εξακολουθούσε να δεσμεύεται από την υποχρέωση να καταβάλει τα ποσά που διέταξε το Πρωτοδικείο.

Η Επιτροπή υπολόγισε την αποζημίωση χρησιμοποιώντας το επιτόκιο που αναφέρεται στο διατακτικό της απόφασης (το οποίο συμφωνήθηκε από τους αντιδίκους, βάσει διαφόρων αποφάσεων του Δικαστηρίου της περιόδου 1999-2000). Το συνολικό ύψος των αποζημιώσεων για τις δύο υποθέσεις ανέρχεται σε 47.805.000 ευρώ εάν τα ποσά εκκαθαριστούν στις 31 Οκτωβρίου 2007· σε 47.951.000 ευρώ, εάν τα ποσά εκκαθαριστούν στις 30 Νοεμβρίου 2007. Η υποχρέωση καταβολής τόκων συνεχίζεται μέχρι την πραγματοποίηση της πληρωμής· το επιτόκιο που ορίζει το Δικαστήριο ανέρχεται σε 5,25 %, οπότε η πραγματοποίηση των πληρωμών κρίνεται σχετικά επείγουσα.

Έχοντας υπόψη ότι οι αποφάσεις αφορούν το προσωπικό και τις διοικητικές διαδικασίες, η Επιτροπή προτείνει την καταβολή των αποζημιώσεων από τη θέση 26 01 50 07 - Ζημίες και τόκοι στον τομέα 5 του δημοσιονομικού πλαισίου.

Οι πιστώσεις για τη θέση – Ζημίες και τόκοι ανέρχονται μόλις σε 250.000 ευρώ στον προϋπολογισμό του 2007.

Η Επιτροπή εξέτασε ενδελεχώς τις δυνατότητες τροφοδότησης της θέσης του προϋπολογισμού μέσω της μεταφοράς υφιστάμενων πιστώσεων στον τομέα 5. Διαπίστωσε ότι ποσό ύψους 12,5 εκατ. ευρώ μπορεί να κινητοποιηθεί μέσω της αναδιάταξης των υφιστάμενων πιστώσεων αναλήψεων υποχρεώσεων.

Το αίτημα για συμπληρωματικές πιστώσεις αναλήψεων υποχρεώσεων για τη θέση 26 01 50 07 μπορεί συνεπώς να περιοριστεί σε 35,5 εκατ. ευρώ για να επιτευχθεί το αναγκαίο ποσό των 48 εκατ. ευρώ, ενώ ο τομέας 5 του πολυετούς δημοσιονομικού πλαισίου έχει διαθέσιμο περιθώριο 172,6 εκατ. ευρώ έως το κατώτατο όριο του 2007. Ολόκληρο το ποσό θα δεσμευτεί και θα καταβληθεί στο ακέραιο εντός του 2007. Οι πιστώσεις πληρωμών θα καταστούν διαθέσιμες μέσω αναδιάταξης από τις θέσεις 02 04 01 01 Διαστημική έρευνα και 02 04 01 02 Έρευνα στον τομέα της ασφάλειας. Οι ανάγκες για πιστώσεις πληρωμών για τις δραστηριότητες "Ασφάλεια και διαστημική έρευνα" είναι χαμηλότερες από τις αρχικά προβλεφθείσες, λόγω της καθυστερημένης έγκρισης της νομικής βάσης του 7ου προγράμματος-πλαισίου. Λαμβάνοντας υπόψη τον χρόνο που απαιτείται από τη στιγμή δημοσίευσης της πρόσκλησης υποβολής προτάσεων έρευνας μέχρι την υπογραφή των συμβάσεων, το 2007 θα καταβληθούν ποσά χαμηλότερα από τα αναμενόμενα και μέρος της προχρηματοδότησης θα αναβληθεί για το 2008.

Παράλληλα με το παρόν σχέδιο διορθωτικού προϋπολογισμού, η Επιτροπή υποβάλλει αίτημα μεταφοράς πιστώσεων ύψους 12,5 εκατ. ευρώ για την αναδιάταξη υφιστάμενων πιστώσεων αναλήψεων υποχρεώσεων και την τροφοδότηση της θέσης 26 01 50 07.

4.2 Πολιτική ανταγωνισμού

Ως προληπτικό μέτρο, προτείνεται η δημιουργία ενός νέου άρθρου 03 03 02 του προϋπολογισμού Αιτήσεις αποζημίωσης που απορρέουν από νομικές διαδικασίες κατά αποφάσεων της Επιτροπής στον τομέα του ανταγωνισμού, ώστε να λαμβάνεται υπόψη η πιθανότητα δημοσιονομικών επιπτώσεων που απορρέουν από αποφάσεις του Δικαστηρίου ή του Πρωτοδικείου. Στη γραμμή εγγράφεται η ένδειξη «προς υπόμνηση» ("p.m.").

Σκοπός του παρόντος άρθρου είναι η κάλυψη κάθε δαπάνης που προέρχεται από αποζημιώσεις που επιδικάζει το Δικαστήριο σε προσφεύγοντες συνεπεία νομικής διαδικασίας κατά αποφάσεων της Επιτροπής στον τομέα του ανταγωνισμού.

Εφόσον οι δημοσιονομικές επιπτώσεις στον προϋπολογισμό της ΕΕ δεν μπορούν να εκτιμηθούν ευλόγως εκ των προτέρων, στο παρόν άρθρο εγγράφεται η ένδειξη «προς υπόμνηση» ("p.m."). Εάν παραστεί ανάγκη, η Επιτροπή θα προτείνει να διατεθούν οι πιστώσεις που αφορούν πραγματικές ανάγκες μέσω μεταφοράς πιστώσεων ή μέσω προσχεδίου διορθωτικού προϋπολογισμού.

5. Εγκριση της νομοθεσίασ στον τομέα τησ Περιβαλλοντικήσ Πολιτικήσ

Απαιτούνται προσαρμογές των δημοσιονομικών παρατηρήσεων ώστε να ενταχθούν στον προϋπολογισμό του 2007 οι αναγκαίες τεχνικές προσαρμογές μετά την έκδοση από το Συμβούλιο της απόφασης 2007/162/ΕΚ για τη θέσπιση χρηματοδοτικού μέσου πολιτικής προστασίας για την περίοδο 2007-2013 [6]· Οι αλλαγές θίγουν τα ακόλουθα άρθρα/θέσεις: 07 01 04 02, 07 04 01 και 19 06 05.

Αναγκαίες καθίστανται επίσης τεχνικές προσαρμογές μετά την έκδοση από το Ευρωπαϊκό Κοινοβούλιο και το Συμβούλιο του κανονισμού (ΕΚ) αριθ. 614/2007 σχετικά με το χρηματοδοτικό μέσο για το περιβάλλον (LIFE+)[7], καθώς και τα μεταβατικά μέτρα που ενέκρινε η αρμόδια για τον προϋπολογισμό αρχή μέσω της κοινής δήλωσης που εκδόθηκε στο πλαίσιο της διαδικασίας του προϋπολογισμού του 2007. Οι αλλαγές θίγουν τα ακόλουθα άρθρα/θέσεις του προϋπολογισμού: 07 01 04 01 και 07 03 07.

ΣΥΝΟΠΤΙΚΟΣ ΠΙΝΑΚΑΣ ΑΝΑ ΤΟΜΕΑ ΔΗΜΟΣΙΟΝΟΜΙΚΟΥ ΠΛΑΙΣΙΟΥ

Δημοσιονομικό πλαίσιο Τομέας/υποτομέας | Δημοσιονομικό πλαίσιο 2007 | Προϋπολογισμός 2007 + ΔΠ 1-5/2007 | ΠΔΠ 6/2007 | Προϋπολογισμός 2007 + ΔΠ 1-5/2007 +ΠΔΠ 6 |

|ΠΑΥ |ΠΠ |ΠΑΥ |ΠΠ |ΠΑΥ |ΠΠ |ΠΑΥ |ΠΠ | | 1. ΒΙΩΣΙΜΗ ΑΝΑΠΤΥΞΗ | | | | | | | | | | 1α. Ανταγωνιστικότητα για την ανάπτυξη και την απασχόληση |8 918 000 000 | |9 367 547 511 |7 046 794 397 | |-35 500 000 |9 367 547 511 |7 011 294 397 | |1β. Συνοχή για την ανάπτυξη και την απασχόληση |45 487 000 000 | |45 486 784 504 |37 790 265 808 | |-172 195 985 |45 486 784 504 |37 618 069 823 | | Σύνολο | 54 405 000 000 | |54 854 332 015 | 44 837 060 205 | | |54 854 332 015 | 44 629 364 220 | | Περιθώριο[8] | | |50 667 985 | | | |50 667 985 | | | 2. ΔΙΑΤΗΡΗΣΗ ΚΑΙ ΔΙΑΧΕΙΡΙΣΗ ΤΩΝ ΦΥΣΙΚΩΝ ΠΟΡΩΝ | | | | | | | | | | Εκ των οποίων, δαπάνες συνδεδεμένες με την αγορά και άμεσες πληρωμές |45 759 000 000 | |42 713 661 000 |42 437 641 756 | | |42 713 661 000 |42 437 641 756 | | Σύνολο | 58 351 000 000 | |56 250 230 036 | 54 718 545 736 | | |56 250 230 036 | 54 718 545 736 | | Περιθώριο | | |2 100 769 964 | | | |2 100 769 964 | | | 3. ΙΘΑΓΕΝΕΙΑ, ΕΛΕΥΘΕΡΙΑ, ΑΣΦΑΛΕΙΑ ΚΑΙ ΔΙΚΑΙΟΣΥΝΗ | | | | | | | | | | 3α. Ελευθερία, ασφάλεια και δικαιοσύνη |637 000 000 | |623 833 000 |473 683 000 | | |623 833 000 |473 683 000 | |3β. Ιθαγένεια | 636 000 000 | |647 603 114 |728 272 766 |+172 195 985 |+172 195 985 |819 799 099 |90 468 751 | | Σύνολο | 1 273 000 000 | |1 271 436 114 | 1 201 955 766 | | |1 443 632 099 | 1 374 151 751 | | Περιθώριο[9] | | |25 934 000 | | | |25 934 000 | | | 4. Η ΕΕ ΩΣ ΠΑΓΚΟΣΜΙΟΣ ΕΤΑΙΡΟΣ[10] |6 578 000 000 | | 6 812 460 000 | 7 352 746 732 | | | 6 812 460 000 | 7 352 746 732 | | Περιθώριο | | | 67 000 | | | | 67 000 | | | 5. ΔΙΟΙΚΗΣΗ[11] |7 039 000 000 | |6 942 364 030 | 6 942 264 030 | +35 500 000 | +35 500 000 | 6 977 864 030 | 6 977 764 030 | | Περιθώριο | | | 172 635 970 | | | | 137 135 970 | | | 6. ΑΝΤΙΣΤΑΘΜΙΣΕΙΣ | 445 000 000 | |444 646 152 | 444 646 152 | | |444 646 152 | 444 646 152 | | Περιθώριο | | | 353 848 | | | | 353 848 | | | ΣΥΝΟΛΟ | 128 091 000 000 | 123 790 000 000 | 126 575 468 347 | 115 497 218 621 | +207 695 985 | +0 |126 783 164 932 | 115 497 218 621 | | Περιθώριο | | |2 350 428 767 | 8 368 781 379 | | |2 314 928 767 | 8 368 781 379 | |

[1] ΕΕ L 248 της 16.9.2002, σ. 1.

[2] ΕΕ L 390 της 30.12.2006, σ. 1.

[3] ΕΕ L 71 της 10.3.2007, σ. 9.

[4] ΕΕ L 149 της 9.6.2007, σ. 1.

[5] ΕΕ L 311 της 14.11.2002, σ. 3.

[6] ΕΕ L 71 της 10.03.2007, p. 9.

[7] ΕΕ L 149 της 09.06.2007, σ. 1.

[8] Το Ευρωπαϊκό Ταμείο Προσαρμογής στην Παγκοσμιοποίηση (ΕΤΠ) δεν περιλαμβάνεται στον υπολογισμό του περιθωρίου στο πλαίσιο του τομέα 1α.

[9] Το ποσό του Ταμείου Αλληλεγγύης της Ευρωπαϊκής Ένωσης εγγράφεται επιπλέον των αντίστοιχων τομέων, όπως προβλέπεται στη διοργανική συμφωνία της 17ης Μαΐου 2006 (ΕΕ C 139 της 14.6.2006).

[10] Το περιθώριο 2007 για τον τομέα 4 δεν λαμβάνει υπόψη τις πιστώσεις που συνδέονται με το αποθεματικό επείγουσας βοήθειας (234,5 εκατομμύρια ευρώ).

[11] Για τον υπολογισμό του περιθωρίου κάτω από το ανώτατο όριο για τον τομέα 5, λαμβάνεται υπόψη η υποσημείωση (1) του δημοσιονομικού πλαισίου για την περίοδο 2007-2013 για ποσό ύψους 76 εκατ. ευρώ για τις συνεισφορές του προσωπικού στο συνταξιοδοτικό σύστημα.